**ТЕХНИЧЕСКА СПЕЦИФИКАЦИЯ**

**„Осъществяване на строителен надзор на обект: ,,Изграждане на изложбена зала към Общински исторически музей гр.Свиленград''**

**ОБЩА ИНФОРМАЦИЯ**

Община Свиленград планира да кандидатства с проект по процедура BG06RDNP001-19.055, за финансиране на проект по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони 2014 – 2020 г. към СВОМР.

**Местонахождение на обекта** – Република България, област Хасково, община Свиленград, гр.Свиленград.

**СРОК ЗА ИЗПЪЛНЕНИЕ**

Срокът за изпълнение на услугата започва да тече от датата, на която е подписан договора от страните и е със срок на действие до въвеждане на обекта в експлоатация и приключване на всички поети ангажиментикакто следва:

* **СРОК ЗА ИЗПЪЛНЕНИЕ НА СТРОИТЕЛНИЯ НАДЗОР:** Срокът започва да тече от датата на подписване на Протокол обр. 2/2а за откриване на строителна площадка и определяне на строителна линия и ниво на строежа, съгласно Наредба №3 от 31.07.2003г. за съставяне на актове и протоколи по време на строителството и е до датата на подписване на Констативен акт за установяване годността за приемане на строежа, образец 15 от Наредба №3 от 2003г. за съставяне на актове и протоколи по време на строителството.
* **СРОК ЗА ИЗГОТВЯНЕ НА ОКОНЧАТЕЛНИЯ ДОКЛАД и ТЕХНИЧЕСКИЯ ПАСПОРТ –** до 20 (двадесет) календарни дни считано от датата на подписване на Констативен акт за установяване годността за приемане на строежа, образец 15 от Наредба №3 от 2003г. за съставяне на актове и протоколи по време на строителството.

За строежа издадено разрешение за строеж. Услугите по строителен надзор ще се изпълняват след сключване на договора за изпълнение на СМР.

1. **ОБХВАТ НА УСЛУГАТА**

В изпълнение на своите задължения Изпълнителят упражнява строителния надзор върху строежa чрез екип от правоспособни физически лица с доказан професионален опит и технически компетентности, необходими за осъществяване на дейностите за оценяване на съответствието на конкретния проект и за упражняване на строителен надзор. Екипът трябва да отговаря на изискванията на действащата нормативна уредба.

При изпълнение на услугата строителният надзор има следните задължения в съответствие с чл.168 от ЗУТ, чийто обхват включва:

- законосъобразно започване на строежа;

- осъществяване на контрол относно пълнота и правилно съставяне на актовете и протоколите по време на строителството;

- спиране на строежи, които се изпълняват при условията на чл. 224, ал. 1 и чл. 225, ал. 2 и в нарушение на изискванията на чл. 169, ал. 1 и 3;

- осъществяване на контрол относно спазване на изискванията за здравословни и безопасни условия на труд в строителството;

- недопускане на увреждане на трети лица и имоти вследствие на строителството;

- участие в изготвянето и подписване на всички актове и протоколи по време на строителството, необходими за оценка на строежите, относно изискванията за безопасност и за законосъобразно изпълнение, съгласно изискванията на Законовите разпоредби, включително Наредба №3 от 31.07.2003г. за съставяне на актове и протоколи по време на строителството (обн. ДВ. бр.72 от 15 август 2003г. с последващите изменения и допълнения);

- при нарушаване на техническите правила и нормативи лицето, упражняващо строителен надзор, е длъжно да уведоми регионалната дирекция за национален строителен контрол в 3-дневен срок от установяване на нарушението;

- изготвяне, след приключване на строително-монтажните работи, на “Окончателен доклад от лицето, упражняващо строителен надзор” по смисъла на ЗУТ и на НАРЕДБА № 2 ОТ 31 ЮЛИ 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти. Окончателният доклад да е съставен на български език, подписан и подпечатан от лицето, упражняващо строителен надзор, и подписан от технически правоспособните физически лица, определени за надзор на строежа по съответните проектни части, както и да е представен на Възложителя с приложени съгласувателни писма, разрешения, становища на специализираните държавни контролни органи и документи в съответствие с нормативната уредба, необходими за издаване на разрешение за ползване на строежа;

- отговорност за щети, които са нанесли на възложителя и на другите участници в строителството, и солидарна отговорност със строителя за щети, причинени от неспазване на техническите правила и нормативи и одобрените проекти. Отговорността по договора за строителен надзор е със срокове не по-малки от гаранционните срокове в строителството;

**Освен това, изпълнителят е длъжен:**

- да контролира изпълнението на строежа, съобразно одобрения инвестиционен проект и изискванията по чл. 169 от ЗУТ;

- да дава указания и да взема решения по въпроси, които не водят до изменение на проекта и са в обхвата на отговорностите на строителния надзор;

- да контролира правилното водене на заповедната книга на строежа;

- да контролира качеството на извършваните СМР и предотвратява с действията си по компетентност нарушаването на технологичната им последователност, чрез издаването на предписания и заповеди, които вписва в заповедната книга на строежа;

- да обсъжда с Възложителя, Строителя и Проектанта относно възникналите проблеми във връзка със строителните дейности и информиране на възложителя и ДНСК за всяко нарушение на строителните нормативни разпоредби;

- да контролира материалите и оборудването в съответствие с изискванията на Наредбата за съществените изисквания и оценяване съответствието на строителните продукти;

- да контролира опазването на околната среда и управлението на отпадъците в съответствие със Закона за опазване на околната среда, Закона за управление на отпадъците и наредбите към тях;

- да контролира чрез необходимите проверки, измервания и изчисления реално извършените видове и количества СМР на строежа, които на съответния етап от изпълнение на проекта се удостоверяват от Строителя с акт. След извършените проверки на място и установено съответствие с извършените СМР, подписва акта;

- да участва в оперативки и срещи с другите участници в строителния процес;

- да окомплектова цялата необходима документация по време на строителния процес – актове, протоколи, изпитвания и измервания, сертификати за вложени материали, декларации за съответствие и др. и информиране на Възложителя за липсващи документи, както и съдействие за тяхното набавяне;

- да подпомага страните с указания относно прилагането на нормативните документи в България и законосъобразното изпълнение на проекта;

- да изисква провеждането само в негово присъствие и да контролира правилността, пълнотата и законосъобразността на всички функционални проби, пускови изпитания и пробна експлоатация, доказващи годността на строежа за въвеждане в експлоатация;

- да участва в комисии за провеждане на единични, 72-часови проби и комплексни изпитания съгласно изискванията на Наредба № 3 от 31 юли 2003 г. за съставяне на актове и протоколи по време на строителството;

- да заверява заедно с Възложителя, Проектанта, Строителя, и лицето упражнило Авторски надзор, изготвената екзекутивна документация при спазване на разпоредбите на чл. 175 от ЗУТ;

- да представи цялата екзекутивна документация за безсрочно съхраняване на органа, издал разрешението за строеж, а в необходимия обем - и на Агенцията по геодезия, картография и кадастър;

- да осигури на Възложителя и на всяко лице, упълномощено от него, достъп, по всяко приемливо време, до документацията, свързана с извършените услуги, за извършване на проверки и изготвяне на копия, за времето на изпълнение на договора и след това;

- да изготви Техническия паспорт на Строежа, съгласно Наредба № 5/28.12.2006 г.;

- да участва в съставянето и подписване на констативен акт, съгласно чл.176, ал.1 от ЗУТ, с който се удостоверява, че Строежът е изпълнен съобразно одобрените инвестиционни проекти, заверената екзекутивна документация, изискванията към строежите по чл.169, ал. 1 и 3 от ЗУТ и условията на договора;

- да изпълнява и други задължения, неупоменати изрично по–горе, но предвидени в българското законодателство.

При изпълнение на задълженията си по настоящата обществена поръчка, Изпълнителят следва да спазва изискванията на:

* Закон за обществените поръчки и подзаконовите нормативни актове по неговото прилагане;
* Закон за устройство на територията и актовете по прилагането му;
* Наредба № 5 от 2006 г. за техническите паспорти на строежите.
* Наредба № РД-02-20-1 от 5 февруари 2015 г. за условията и реда за влагане на строителни продукти в строежите на Република България (Обн., ДВ., бр. 14 от 20 февруари 2015 г.) в сила от 01.05.2015 г.
* Всяка друга относима нормативна уредба по изпълнение на дейностите, предмет на настоящата поръчка.

**Забележка**: Изпълнителят следва да съгласува с Възложителя всяко свое решение и/или предписание и/или съгласие за извършване на работи, водещи до промяна в Количествено-стойностните сметки за осъществяваните СМР.

1. **ОПИСАНИЕ И ОБЕМ НА ПРЕДВИДЕНИТЕ СТРОИТЕЛНИ РАБОТИ, ЗА КОИТО ЩЕ СЕ ОСЪЩЕСТВЯВА СТРОИТЕЛЕН НАДЗОР**

Предвидените СМР за обект: **,,Изграждане на изложбена зала към Общински исторически музей гр.Свиленград”** УПИ ІІ кв.108а от плана на град Свиленград включват изграждане на нова едноетажна сграда, масивна конструкция в двора на Исторически музей в гр.Свиленград. Сградата е предвидена с две обособени помещения /зали/ и санитарен възел с две тоалетни.

Изпълнението на СМР ще е съгласно одобрения инвестиционен проект и количествена сметка за изпълнение на видовете строително-монтажни работи.

***Категория на обекта***

 Съгласно чл. 137 от ЗУТ – обектът е IV-та категория.

***!!!Важно!!! В изпълнение на разпоредбата на чл. 48 ал.2 от ЗОП да се счита добавено "или еквивалент" навсякъде, където в документацията и проектите по настоящата поръчка са посочени стандарти, технически одобрения или спецификации или други технически еталони, както и когато са посочени модел, източник, процес, търговска марка, патент, тип, произход или производство.***

***Ако някъде в проекта или документацията за участие има посочен: конкретен модел, търговска марка, тип, патент, произход, производство или др., Възложителя на основание чл.50, ал.1 от ЗОП ще приеме всяка оферта, когато участникът докаже с всеки относим документ, че предложеното от него решение отговаря по еквивалентен начин на изискванията, определени в техническите спецификации и/или проектите.***

***Всички строителните материали трябва да отговарят на изискванията на действащите Български държавни стандарти, на изискванията на инвестиционните проекти, БДС, EN или, ако са внос, да бъдат одобрени за ползване на територията на Република България и да са с качество, отговарящо на гаранционните условия. Не се допуска изпълнение с нестандартни материали.***